CELEX: 32017D1573
Language: mt
Date: 2017-09-15 00:00:00
Title: Deċiżjoni ta' Implimentazzjoni tal-Kunsill (PESK) 2017/1573 tal-15 ta' Settembru 2017 li timplimenta d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea

16.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 238/51
            
         DEĊIŻJONI TA' IMPLIMENTAZZJONI TAL-KUNSILL (PESK) 2017/1573
   tal-15 ta' Settembru 2017
   li timplimenta d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
   Wara li kkunsidra d-Deċiżjoni tal-Kunsill (PESK) 2016/849 tas-27 ta' Mejju 2016 dwar miżuri restrittivi kontra r-Repubblika Demokratika tal-Poplu tal-Korea u li tħassar id-Deċiżjoni 2013/183/PESK (1), u b'mod partikolari l-Artikolu 33(1) tagħha,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fis-27 ta' Mejju 2016, il-Kunsill adotta d-Deċiżjoni 2016/849/PESK.
            
         
               (2)
            
            
               Fil-11 ta' Settembru 2017, il-Kunsill tas-Sigurtà tan-Nazzjonijiet Uniti adotta r-Riżoluzzjoni 2375 (2017), li żieded persuna u tliet entitajiet mal-lista ta' persuni u entitajiet soġġetti għal miżuri restrittivi.
            
         
               (3)
            
            
               Għalhekk jenħtieġ li l-Anness I għad-Deċiżjoni (PESK) 2016/849 jiġi emendat skont dan,
            
         ADOTTA DIN ID-DEĊIŻJONI:
   Artikolu 1
   L-Anness I għad-Deċiżjoni (PESK) 2016/849 huwa b'dan emendat kif jinsab fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, il-15 ta' Settembru 2017.
      
         
            Għall-Kunsill
         
         
            Il-President
         
         M. MAASIKAS
      
   
   
      (1)  ĠU L 141, 28.5.2016, p. 79.
   
      ANNESS
      Il-persuni u l-entitajiet elenkati hawn taħt għandhom jiżdiedu mal-lista ta' persuni u entitajiet soġġetti għal miżuri restrittivi li jinsabu fl-Anness I għad-Deċiżjoni (PESK) 2016/849.
      A.   Persuni
      
      
                   
               
               
                  Isem
               
               
                  Psewdonimu
               
               
                  Identifikaturi
               
               
                  Data tad-deżinjazzjoni min-NU
               
               
                  Dikjarazzjoni tar-Raġunijiet
               
            
                  63.
               
               
                  Pak Yon Sik
               
               
                   
               
               
                  Nazzjonalità: RDPK
                  Sena tat-twelid: 1950
               
               
                  11.9.2017
               
               
                  Membru tal-Kummissjoni Militari Ċentrali tal-Partit tal-Ħaddiem tal-Korea, li hija responsabbli għall-iżvilupp u l-implimentazzjoni tal-politiki militari tal-Partit tal-Ħaddiema tal-Korea, tikkmanda u tikkontrolla l-militar tar-RDPK, u tgħin tidderieġi l-industriji tad-difiża militari tal-pajjiż.
               
            B.   Entitajiet
      
      
                   
               
               
                  Isem
               
               
                  Psewdonimu
               
               
                  Post
               
               
                  Data tad-deżinjazzjoni min-NU
               
               
                  Aktar informazzjoni
               
            
                  51.
               
               
                  Kummissjoni Militari Ċentrali tal-Partit tal-Ħaddiema tal-Korea (CMC)
               
               
                   
               
               
                  Pyongyang, RDPK
               
               
                  11.9.2017
               
               
                  Il-Kummissjoni Militari Ċentrali hija responsabbli għall-iżvilupp u l-implimentazzjoni tal-politiki militari tal-Partit tal-Ħaddiema tal-Korea, tikkmanda u tikkontrolla l-militar tar-RDPK, u tidderieġi l-industriji tad-difiża militari tal-pajjiż f'koordinazzjoni mal-Kummissjoni għall-Affarijiet tal-Istat.
               
            
                  52.
               
               
                  Dipartiment għall-Organizzazzjoni u l-Gwida (OGD)
               
               
                   
               
               
                  RDPK
               
               
                  11.9.2017
               
               
                  Id-Dipartiment għall-Organizzazzjoni u l-Gwida huwa korp b'saħħtu ħafna tal-Partit tal-Ħaddiema tal-Korea. Dan jidderieġi l-ħatriet ewlenin tal-persunal għall-Partit tal-Ħaddiema tal-Korea, il-militar tar-RDPK militari, u l-amministrazzjoni tal-gvern tar-RDPK. Huwa maħsub ukoll biex jikkontrolla l-affarijiet politiċi tar-RDPK kollha u huwa strumentali fl-implimentazzjoni tal-politiki ta' ċensura tar-RDPK.
               
            
                  53.
               
               
                  Dipartiment għall-Propaganda u l-Aġitazzjoni (PAD)
               
               
                   
               
               
                  Pyongyang, RDPK
               
               
                  11.9.2017
               
               
                  Id-Dipartiment għall-Propaganda u l-Aġitazzjoni għandu kontroll sħiħ tal-media, li jużaha bħala mezz biex jikkontrolla l-pubbliku f'isem it-tmexxija tar-RDPK. Id-Dipartiment għall-Propaganda u l-Aġitazzjoni jinvolvi ruħu wkoll fiċ-ċensura mill-Gvern tar-RDPK u huwa responsabbli għaliha, inkluża ċ-ċensura tal-gazzetti u x-xandir.